Fakulta práva Janka Jesenského



Akčný plán zlepšovania kvality

vzdelávacieho procesu

Fakulty práva Janka Jesenského

2022

Každoročné hodnotenie kvality vzdelávania, dotazník absolventov, zamestnávateľov a študentov vypracované podľa noriem na zabezpečovanie kvality v Európskom priestore vysokoškolského vzdelávania, v súlade so stratégiou rozvoja vedy a výskumu na Fakulte práva Janka Jesenského, poskytlo výsledky, ktoré umožňujú vypracovať **Akčný plán zlepšovania kvality vzdelávacieho procesu na Fakulte práva Janka Jesenského (ďalej len „FPJJ alebo fakulta“).**

Zahŕňa:

* **politiku fakulty v oblasti zabezpečovania kvality vysokoškolského vzdelávania,**
* **postupy fakulty v oblasti zabezpečovania kvality.**

**1. Politika a postupy zabezpečovania kvality**

**Slabé stránky**

* vyššie pedagogické zaťaženie niektorých pedagogických pracovníkov výučbou a záverečnými prácami,
* neustále sa zhoršujúce vedomostné základy študentov prichádzajúcich zo stredných škôl.

**Návrh na odstránenie nedostatkov:**

* Vedenie FPJJ kontrolujú a zabezpečujú rovnomernejšie zaťaženie pedagógov výučbou a záverečnými prácami, hľadaním ďalších foriem zlepšenia vedomostného základu a zvýšenia záujmu študentov o štúdium, napr. praktickými prípadmi z praxe a judikatúrou.

Zodpovední: dekan, prodekan

T: priebežne

**2. Hodnotenie študentov**

**Slabé stránky:**

* nízke percento vypĺňaných dotazníkov študentmi a neexistujúca povinnosť zo strany študentov vypĺňať dotazníky.

**Návrh na odstránenie nedostatkov:**

* Vedenie FPJJ ako aj všetci pedagógovia, majú za úlohu aktvizovať študentov pri vyhodnocovaní pedagogického procesu formou dotazníkov.
* Zvýšiť počet prednášok z praxe pre študentov všetkých stupňov štúdia.

Zodpovední: prodekan, pedagógovia

T: priebežne

**3. Zabezpečenie kvality pedagogických pracovníkov**

**Slabé stránky**

* Absencia metodických seminárov organizovaných garantom študijného programu pre výučbu predmetov a zavádzaní nových predmetov do učebného plánu.

**Návrh na odstránenie nedostatkov:**

* Zabezpečiť zavádzanie nových predmetov do učebných plánov.
* Uskutočniť prieskum spokojnosti zamestnancov.

Zodpovední: dekan, prodekan

T: priebežne

**4. Študijné zdroje a zdroje na podporu študentov**

**Slabé stránky:**

* nižšie pokrytie povinne voliteľných predmetov študijnou literatúrou.

**Návrh na odstránenie nedostatkov:**

* Vedenie FPJJ budú priebežne kontrolovať pokrytie povinne voliteľných predmetov študijnou literatúrou a realizovať nápravné opatrenia.

Zodpovedná: prodekan

T: priebežne

**5. Verejné informácie**

**Slabé stránky:**

* Absolventi a propagácia FPJJ.

**Návrh na odstránenie nedostatkov:**

* Získanie spätnej väzby a rozvíjania spolupráce absolventov FPJJ a s praxou,
* Zintenzívniť propagáciu dosiahnutých výsledkov fakulty prostredníctvom webovej stránky fakulty.

Zodpovední: dekan, prodekan

T: priebežne

Akčný plán sa bude kontrolovať priebežne na vedení FPJJ. Správu o plnení Akčného plánu (príloha č. 1) a dotazník absolventov, zamestnávateľov a študentov, na vedenie FPJJ predkladá prodekan FPJJ.

Akčný plán bol prerokovaný a schválený vo vedení FPJJ dňa 16.05.2022.

V Sládkovičove, dňa 16.05. 2022

**Prof. JUDr. Jozef Králik, CSc., MBA.**

Dekan

Príloha č. 1: Správa o plnení Akčného plánu

* Vysokoškolské vzdelávanie FPJJ vníma v širšom kontexte, keďže toto vzdelávanie zohráva dôležitú úlohu v rámci sociálno-ekonomického a kultúrneho rozvoja spoločnosti.
* FPJJ uvedomujúc si svoje poslanie a zodpovednosť za zabezpečenie kvalitného vysokoškolského vzdelávania venuje kvalite vysokoškolského vzdelávania náležitú pozornosť, s čím súvisí budovanie efektívneho inštitucionálneho vnútorného systému kvality najmä vo vzťahu k vyučovaniu, učeniu sa, tvorivej činnosti a relevantného prepojenia vzdelávania a výskumu, v spolupráci so zainteresovanými stranami.
* Poslaním fakulty je prispievať aj k rozvoju právnej kultúry v národnom aj medzinárodnom prostredí.

|  |  |  |
| --- | --- | --- |
| **Politiky** | **Stav realizácie** | **Dátum** |
| 1. Politika a postupy zabezpečovania kvality |  |  |
| 2. Hodnotenie študentov |  |  |
| 3. Zabezpečenie kvality pedagogických pracovníkov |  |  |
| 4. Študijné zdroje a zdroje na podporu študentov |  |  |
| 5. Verejné informácie |  |  |